Temperatura ta' 35°C – Tippersisti s-sħana. Iżda huwa mistenni li nhar il-Ħamis nerġgħu nisimgħu l-ħoss tas-sajjetti u noħorġu magħna l-umbrellel. Hekk kif l-uffiċju meteoroloġiku qed ibassar li matul din il-ġurnata ġejja maltempata. Żgur li mhux il-Maltin kollha qed jieħdu pjaċir b'din l-aħbar, iżda għal dawk li jħobbu x-xitwa aktar mis-sajf din hija aħbar tajba. Normalment, fix-xahar ta' Settembru pajjiżna dejjem ikollu maltempata qawwija, iżda jidher li din id-darba anke tmiem Awwissu se jkun imsaħħab.